proxectonos/corpus_dominio_legal_administrativo_tmp huggingface dataset:
RESOLUCIÓN do 24 de xuño de 2025 pola que se amplía o prazo máximo de execución dos proxectos establecido na Resolución do 18 de setembro de 2023 pola que se dá publicidade do acordo do Consello de Dirección que aproba as bases reguladoras das axudas ao investimento para infraestruturas locais (Programa centros de fabricación avanzada), cofinanciadas no marco do programa Galicia Feder 2021-2027, e se convocan en réxime de concorrencia competitiva (código de procedemento IG408C).
Instituto Galego de Promoción Económica — III. Outras disposicións — 30/06/2025

Mediante a Resolución do 18 de setembro de 2023 publicouse a Resolución pola que se dá publicidade do acordo do Consello de Dirección do Igape que aproba as bases reguladoras das axudas ao investimento para infraestruturas locais (Programa centros de fabricación avanzada), cofinanciadas no marco do programa Galicia Feder 2021-2027, e se convocan en réxime de concorrencia competitiva (DOG núm. 185, do 28 de setembro de 2023).
No segundo parágrafo do punto cuarto da devandita resolución establécese que o prazo de execución dos proxectos rematará na data establecida na resolución de concesión, sen que nunca poida exceder o 30 de xuño de 2026. Así mesmo, no quinto parágrafo do devandito punto cuarto indícase que o prazo para xustificar os gastos efectuados en 2026 rematará o 30 de xullo de 2026.
Dado o carácter estratéxico dos proxectos obxecto destas axudas, de creación de infraestruturas en Galicia que contribúan a mellorar a contorna das empresas e dos consumidores e a modernizar e desenvolver a base industrial, cun investimento global para a creación da infraestrutura inferior a 20.000.000 €, ocasiónanse, entre outros, tramitacións necesarias para a adquisición de parcelas, trámites administrativos para a súa legalización, obtención de licenzas e considerables atrasos para o inicio dos proxectos de investimento aprobados, que poñen en risco a implantación dos proxectos aprobados no prazo establecido.
Como consecuencia destes atrasos, existe un risco moi elevado e unha alta probabilidade de que non se poidan acadar os fitos exixidos na resolución de concesión antes do 30 de xuño de 2026, o que podería comprometer a implantación dos proxectos aprobados no prazo inicialmente fixado, polo que, tendo en conta que non existen terceiros afectados, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas,
Artigo 1
Ampliar ata o 15 de decembro de 2026 o prazo máximo de execución dos proxectos, previsto nos parágrafos segundo e quinto do punto cuarto do Resolvo da Resolución do 18 de setembro de 2023 pola que se dá publicidade do acordo do Consello de Dirección que aproba as bases reguladoras das axudas ao investimento para infraestruturas locais (Programa centros de fabricación avanzada), cofinanciadas no marco do programa Galicia Feder 2021-2027, e se convocan en réxime de concorrencia competitiva.
Artigo 2
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 24 de xuño de 2025
ORDE do 19 de xuño de 2025 pola que se fixa o prezo privado para a venda ao público dunha publicación desta consellería.
Consellería de Cultura, Lingua e Xuventude — III. Outras disposicións — 30/06/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Lingua e Xuventude que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 19 de xuño de 2025
–
O carteiro de Ximaraos
: 15,95 €.
RESOLUCIÓN do 16 de xuño de 2025, da Secretaría Xeral de Emprego e Relacións Laborais, pola que se procede á publicación das subvencións concedidas en virtude da Orde do 26 de decembro de 2024 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2025 (códigos de procedemento TR357C, TR357D e TR357B).
Consellería de Emprego, Comercio e Emigración — III. Outras disposicións — 30/06/2025

De conformidade co disposto no artigo 15 da Lei 9/2007, do 13 de xuño, de subvencións de Galicia, resólvese proceder á publicación das subvencións concedidas que se indican no anexo a esta resolución.
Finalidade da subvención: esta orde ten por obxecto a concesión de axudas e incentivos a pemes, incluídas persoas traballadoras autónomas con persoas traballadoras a cargo, para:
Liña I: elaboración e implantación de plans de igualdade.
Liña II: conciliación.
– Subliña 1: incentivos económicos para fomento do teletraballo.
– Subliña 2: incentivos económicos para fomento da flexibilidade horaria.
– Subliña 3: subvencións para a adquisición de elementos tecnolóxicos que posibiliten o teletraballo.
Liña III: certificacións de RSE.
Norma reguladora: Orde do 26 de decembro de 2024 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2025 (códigos de procedemento TR357C, TR357D e TR357B). (
Diario Oficial de Galicia
núm. 21, do 31 de xaneiro de 2025).
Aplicación orzamentaria:
Liña I: 44.02.324A.474.1.
Liña II, subliña 1: 44.02.324A.474.0.
Liña II, subliña 2: 44.02.324A.474.0 e 11.40.324A.474.1.
Liña II, subliña 3: 44.02.324A.771.0.
Liña III: 44.02.324A.474.1.
Crédito orzamentario: 1.400.000,00 €, que se distribúen en:
Liña I: 200.000,00 €.
Liña II, subliña 1: 150.000,00 €.
Liña II, subliña 2: 750.000,00 €.
Liña II, subliña 3: 200.000,00 €.
Liña III: 100.000,00 €.
Santiago de Compostela, 16 de xuño de 2025
ORDE do 24 de xuño de 2025 pola que se resolven as axudas correspondentes á modalidade A do programa Retorna talento FP establecidas na Orde do 24 de marzo de 2025.
Consellería de Educación, Ciencia, Universidades e Formación Profesional — III. Outras disposicións — 30/06/2025

Mediante a Orde do 24 de marzo de 2025 (DOG do 27 de marzo), establécese o procedemento para a adxudicación de bolsas para persoas galegas residentes no estranxeiro interesadas en retornar e cursar certos estudos de formación profesional que se inicien no ano 2025 en centros educativos de Galicia (código de procedemento ED333B).
O artigo 14 establece que se publicará no Diario Oficial de Galicia a resolución pola cal se resolve cada unha das modalidades da convocatoria.
En virtude do exposto anteriormente,
Primeiro. Conceder as axudas correspondentes á modalidade A do programa ás persoas que se relacionan no anexo I desta orde. Así mesmo, esta listaxe publicarase no portal educativo da Consellería de Educación, Ciencia, Universidades e Formación Profesional (https://www.edu.xunta.gal).
A dotación, a contía, a distribución dos pagamentos e as condicións para a adxudicación das bolsas serán as establecidas na Orde do 24 de marzo de 2025.
Segundo. A publicación da listaxe de persoas beneficiarias terá os mesmos efectos que a notificación, segundo se establece no artigo 45 da Lei 39/2015, do 1 de outubro, do procedemento administrativo común das administracións públicas.
Terceiro. Contra esta resolución, que pon fin á vía administrativa, as persoas interesadas poderán interpor recurso potestativo de reposición ante a Consellería de Educación, Ciencia, Universidades e Formación Profesional, no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de xuño de 2025
RESOLUCIÓN do 18 de xuño de 2025 pola que se fan públicas as subvencións concedidas ao abeiro da Resolución do 10 de febreiro de 2025 pola que se aproban as bases reguladoras para a concesión de subvencións ás entidades locais, en réxime de concorrencia non competitiva, destinadas á realización de auditorías de abastecemento encamiñadas á elaboración de plans de actuacións para minimizar as perdas de auga, e se convocan para o ano 2025 (código de procedemento AU301C).
Augas de Galicia — III. Outras disposicións — 30/06/2025

O 24 de febreiro de 2025 publicouse no
Diario Oficial de Galicia
a Resolución do 10 de febreiro de 2025 pola que se aproban as bases reguladoras para a concesión de subvencións ás entidades locais, en réxime de concorrencia non competitiva, destinadas á realización de auditorías de abastecemento encamiñadas á elaboración de plans de actuacións para minimizar as perdas de auga, e se convocan para o ano 2025 (código de procedemento AU301C).
O 29 de abril de 2025 a Dirección de Augas de Galicia, por delegación da Presidencia de Augas de Galicia, ditou as resolucións de concesión de axudas aos beneficiarios.
O 6 de xuño de 2025 publicouse no
Diario Oficial de Galicia
a Resolución do 27 de maio de 2025 pola que se amplía o crédito da Resolución do 10 de febreiro de 2025 pola que se aproban as bases reguladoras para a concesión de subvencións ás entidades locais, en réxime de concorrencia non competitiva, destinadas á realización de auditorías de abastecemento encamiñadas á elaboración de plans de actuacións para minimizar as perdas de auga, e se convocan para o ano 2025 (código de procedemento AU301C).
O 12 de xuño de 2025 a Dirección de Augas de Galicia, por delegación da Presidencia de Augas de Galicia, ditou as resolucións de concesións de axudas aos beneficiarios que estaban na lista de agarda por exceder o límite de crédito na convocatoria antes da ampliación de crédito.
Segundo o recollido na Resolución do 10 de febreiro de 2025 citada, debe publicarse no
Diario Oficial de Galicia
e na páxina web de Augas de Galicia a relación das subvencións concedidas.
As subvencións fináncianse con cargo á conta financeira 6566 (subvencións de capital a corporacións locais) da entidade pública empresarial Augas de Galicia.
De conformidade co previsto no artigo 14 da Resolución do 10 de febreiro de 2025, xa citada,
Facer pública no
Diario Oficial de Galicia
e na páxina web oficial de Augas de Galicia a relación das entidades beneficiarias e o importe das subvencións concedidas.
Santiago de Compostela, 18 de xuño de 2025
RESOLUCIÓN do 9 de abril de 2025 pola que se concede a mención de excelencia a titulacións universitarias oficiais de máster, impartidas polas universidades do Sistema universitario de Galicia no curso académico 2023/24.
Consellería de Educación, Ciencia, Universidades e Formación Profesional — III. Outras disposicións — 23/04/2025

Con data do 30 de outubro de 2024, publicouse no
Diario Oficial de Galicia
a Orde do 21 de outubro de 2024 pola que se establecen as bases reguladoras e se procede á convocatoria para a concesión de mención de excelencia a titulacións universitarias oficiais de máster impartidas polas universidades do Sistema universitario de Galicia no curso académico 2023/24.
Rematado o prazo para a entrega da documentación necesaria para a tramitación do procedemento establecido no artigo 5 da orde de convocatoria, foron analizadas as solicitudes pola Comisión Avaliadora prevista no artigo 8 da citada orde.
Tendo en conta o anteriormente exposto e atendendo á proposta de resolución da Secretaría Xeral de Universidades, esta consellería
Primeiro. Concederlles a mención de máster universitario excelente da Xunta de Galicia ás titulacións universitarias oficiais de máster, impartidas polas universidades do Sistema universitario de Galicia no curso académico 2023/2024, que se relacionan no anexo da presente resolución.
Segundo. As universidades responsables dos títulos comprométense a manter os requisitos que deron lugar á obtención da puntuación mínima para acadar a mención de máster universitario excelente da Xunta de Galicia.
Así mesmo, os responsables dos títulos comprométense a incluír as medidas e modificacións necesarias, segundo o procedemento establecido para a modificación de títulos universitarios, derivadas do compromiso de inclusión dun módulo vinculado directamente cunha formación en emprendemento e autoemprego, establecida no artigo 9, epígrafe f).
Terceiro. Contra esta resolución, que esgota a vía administrativa, as universidades poderán interpoñer recurso potestativo de reposición ante o conselleiro de Educación, Ciencia, Universidades e Formación Profesional no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente o recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de abril de 2025
RESOLUCIÓN do 16 de outubro de 2025 pola que se dá publicidade ás bolsas concedidas ao abeiro da Resolución do 3 de xuño de 2025 pola que se establecen as bases reguladoras para a concesión, en réxime de concorrencia competitiva, de bolsas para a realización de estudos no Centro Superior de Hostalaría de Galicia, e se procede á súa convocatoria para o curso 2025/26 (códigos de procedemento TU200A e TU200C).
Axencia de Turismo de Galicia — III. Outras disposicións — 27/10/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 18.2 das bases reguladoras da convocatoria,
Facer público no
Diario Oficial de Galicia
e na páxina web da Axencia de Turismo de Galicia (http://turismo.xunta.gal//) o resultado do proceso de concesión das bolsas de matrícula (bolsas de nova adxudicación) e de renovación (procedemento TU200A), e das bolsas de excelencia (procedemento TU200C) para a realización de estudos no Centro Superior de Hostalaría de Galicia para o curso 2025/26, que figuran no anexo I e no anexo II desta resolución.
Santiago de Compostela, 16 de outubro de 2025
CORRECCIÓN DE ERROS. Decreto 96/2025, do 6 de outubro, polo que se regula a Certificación Galega de Excelencia en Igualdade e o Rexistro de empresas e entidades do terceiro sector recoñecidas coa Certificación Galega de Excelencia en Igualdade.
Consellería de Emprego, Comercio e Emigración — I. Disposicións xerais — 31/10/2025

Advertido un erro no referido decreto, publicado no Diario Oficial de Galicia número 209, do mércores 29 de outubro de 2025, cómpre facer a seguinte corrección:
Na páxina 56135, na parte expositiva, onde di:
«No capítulo II establécense os requisitos e criterios de igualdade para a obtención e renovación da certificación polas empresas e entidades do terceiro sector. Establece como requisitos, entre outros, que as solicitantes conten cun mínimo de seis (6) persoas traballadoras en Galicia, cun plan de igualdade negociado e inscrito no Rexistro de convenios e acordos colectivos de traballo, ter implantadas, como mínimo, o 25 por cento das medidas programadas no plan, así como acreditar unha presenza mínima do 40 por cento de mulleres no Consello de Administración».
Debe dicir:
«No capítulo II establécense os requisitos e criterios de igualdade para a obtención e renovación da certificación polas empresas e entidades do terceiro sector. Establece como requisitos, entre outros, que as solicitantes conten cun mínimo de seis (6) persoas traballadoras en Galicia, cun plan de igualdade negociado e inscrito no Rexistro de convenios e acordos colectivos de traballo, ter implantadas, como mínimo, o 25 por cento das medidas programadas no plan, así como acreditar unha composición equilibrada de mulleres e homes no Consello de Administración».
ORDE do 22 de outubro de 2025 pola que se dispón o cesamento dun vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 24/10/2025

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que, mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
Polo exposto, tendo en conta o sinalado no número 3 do artigo 10 do Regulamento de Portos de Galicia e considerando a estrutura orgánica das consellerías da Xunta de Galicia establecida no Decreto 49/2024, do 22 de abril, de conformidade coa proposta da conselleira de Vivenda e Planificación de Infraestruturas, no exercicio da facultade atribuída,
O cesamento de Francisco Menéndez Iglesias como vogal no Consello Reitor da entidade pública empresarial Portos de Galicia, en representación da Consellería de Vivenda e Planificación de Infraestruturas, agradecéndolle os servizos prestados.
Santiago de Compostela, 22 de outubro de 2025
ORDE do 22 de outubro de 2025 pola que se dispón o nomeamento dunha vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 24/10/2025

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que, mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais realizarao a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
Polo exposto, tendo en conta o sinalado no número 3 do artigo 10 do Regulamento de Portos de Galicia e considerando a estrutura orgánica das consellerías da Xunta de Galicia establecida no Decreto 49/2024, do 22 de abril, de conformidade coa proposta da conselleira de Vivenda e Planificación de Infraestruturas, no exercicio da facultade atribuída,
O nomeamento de María Deza Martínez como vogal no Consello Reitor da entidade pública empresarial Portos de Galicia, en representación da Consellería de Vivenda e Planificación de Infraestruturas.
Santiago de Compostela, 22 de outubro de 2025
CORRECCIÓN DE ERROS. Resolución do 6 de outubro de 2025, conxunta da Dirección Xeral de Centros e Recursos Humanos e da Axencia para a Modernización Tecnolóxica de Galicia, pola que se declaran actuacións administrativas automatizadas no ámbito da certificación das accións formativas do profesorado.
Axencia para a Modernización Tecnolóxica de Galicia — III. Outras disposicións — 29/10/2025

Advertidos erros na citada resolución, publicada no
Diario Oficial de Galicia
número 205, do xoves 23 de outubro de 2025, cómpre facer a oportuna corrección:
Na páxina 55067, nos puntos terceiro e cuarto, onde di: «selo electrónico denominado «DIRECCIÓN XERAL DE ORDENACIÓN E INNOVACIÓN EDUCATIVA»», debe dicir: «selo electrónico denominado «DIRECCIÓN XERAL DE CENTROS E RECURSOS HUMANOS»».
RESOLUCIÓN do 17 de outubro de 2025 pola que se redistribúen os créditos orzamentarios por epígrafes recollidos na Resolución do 5 de decembro de 2024 pola que se establecen as bases reguladoras do Plan Renova o teu vehículo, así como a selección de entidades colaboradoras que participarán na súa xestión, e se procede á convocatoria para a anualidade 2025 (códigos de procedemento IN421T e IN421U).
Axencia Instituto Enerxético de Galicia — III. Outras disposicións — 24/10/2025

No Diario Oficial de Galicia núm. 245, do 20 de decembro de 2024, publicouse a Resolución do 5 de decembro de 2024 pola que se establecen as bases reguladoras para a concesión de subvencións, en réxime de concorrencia non competitiva, relativas ao Plan Renova o teu vehículo, así como a selección das entidades colaboradoras que participarán na súa xestión, e se procede á convocatoria, mediante tramitación anticipada, para a anualidade 2025 (códigos de procedemento IN421T e IN421U).
O artigo 2.1 da citada resolución prevé a posibilidade de redistribuír o orzamento se, pasado un mes desde a apertura do prazo de solicitudes, nalgunha das epígrafes non se rexistraron solicitudes suficientes para esgotar os fondos dispoñibles e noutra das epígrafes existe listaxe de espera. O prazo de presentación de solicitudes comezou o día 22 de xaneiro, non se rexistraron solicitudes suficientes para esgotar os fondos dispoñibles nas epígrafes correspondentes a autónomos ou empresas e, porén, existe listaxe de espera na epígrafe de persoas físicas.
O artigo 31 do Decreto 11/2009 establece que, cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria, pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, e dado que nas aplicacións orzamentarias correspondentes existe crédito dispoñible e coa finalidade de incrementar a eficacia administrativa e a eficiencia na asignación de recurso públicos,
Primeiro. Redistribuír os fondos destinados ao Plan Renova o teu vehículo modificando a táboa do artigo 2.1 da Resolución do 5 de decembro de 2024 do seguinte xeito:
Segundo. Esta modificación, unha vez publicada no Diario Oficial de Galicia, non implicará a modificación do prazo establecido para presentar solicitudes.
Santiago de Compostela, 17 de outubro de 2025
CORRECCIÓN DE ERROS. Orde do 25 de setembro de 2025 pola que se regula o procedemento para recoñecer o dereito a préstamos de financiamento de investimentos e capital circulante con bonificación de xuros garantidos polo Instrumento financeiro de xestión centralizada no marco do Plan estratéxico da política agraria común de España 2023-2027, cofinanciado polo Fondo Europeo Agrícola de Desenvolvemento Rural (Feader) (código de procedemento MR350A).
Consellería do Medio Rural — III. Outras disposicións — 24/10/2025

Advertido erro na dita orde, publicada no Diario Oficial de Galicia número 193, do martes 7 de outubro de 2025, cómpre facer a seguinte corrección:
Substitúense as páxinas 52691 e 52692, por non corresponder a esta orde, polo Anexo II Instrumento financeiro de xestión centralizada (IFXC), que se publica a continuación:
RESOLUCIÓN do 28 de outubro de 2025 pola que se dá publicidade da resolución de homologación das entidades provedoras para a prestación de servizos de ciberseguridade ás empresas galegas no marco do programa Empresa cibersegura 2025 (código de procedemento IG408P).
Instituto Galego de Promoción Económica — III. Outras disposicións — 31/10/2025

Mediante a Resolución do 30 de xullo de 2025 (DOG número 155, do 14 de agosto) publicouse o procedemento de homologación das entidades provedoras para a prestación de servizos de ciberseguridade ás empresas galegas no marco do programa Empresa cibersegura 2025 (código de procedemento IG408P).
As ditas bases establecen no seu artigo 14 que o anuncio da publicación do texto completo da resolución definitiva no enderezo https://spiga-sede.igape.es será obxecto de publicación no
Diario Oficial de Galicia
, de acordo co artigo 45 da Lei 39/2015.
Na súa virtude, e de conformidade coas facultades que teño conferidas,
Primeiro. Anunciar a publicación do texto completo da Resolución definitiva do 27 de outubro de 2025 de homologación das entidades provedoras para a prestación de servizos de ciberseguridade ás empresas galegas no marco do programa Empresa cibersegura 2025 no enderezo https://www.igape.gal/gl/resolucions-definitivas e https://spiga-sede.igape.es
O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. A resolución definitiva do 27 de outubro de 2025 esgota a vía administrativa e contra ela poderá interporse recurso contencioso-administrativo ante os xulgados do contencioso-administrativo de Santiago de Compostela no prazo de dous meses, contados a partir do día seguinte ao da publicación desta resolución no
Diario Oficial de Galicia
. Non obstante, poderá interpor previamente un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 28 de outubro de 2025
CORRECCIÓN DE ERROS. Orde do 27 de outubro de 2025 pola que se determinan os servizos mínimos durante a folga de ámbito nacional convocada polo Sindicato Estatal de Técnicos Superiores Sanitarios (SIETESS) para os días 30 e 31 de outubro e os días 3 e 4 de novembro de 2025, e que afecta os técnicos superiores sanitarios que prestan servizo no ámbito da Comunidade Autónoma de Galicia.
Consellería de Sanidade — III. Outras disposicións — 31/10/2025

Advertido erro na orde indicada, publicada no
Diario Oficial de Galicia
número 209, do 29 de outubro de 2025, cómpre efectuar a seguinte corrección:
O anexo publicado na páxina 56244 é erróneo e débese substituír polo correcto que a seguir se indica:
Área Sanitaria de Pontevedra e O Salnés
Hospital do Salnés:
CORRECCIÓN DE ERROS. Resolución do 7 de agosto de 2025, da Secretaría Xeral de Emprego e Relacións Laborais, pola que se dispón o depósito e inscrición no Rexistro de convenios colectivos, acordos colectivos de traballo e plans de igualdade do convenio colectivo de Financiera Maderera, S.A. (Finsa) en Galicia.
Consellería de Emprego, Comercio e Emigración — III. Outras disposicións — 31/10/2025

Advertidos erros na citada resolución, publicada no
Diario Oficial de Galicia
número 172, do luns 8 de setembro de 2025, cómpre facer as seguintes correccións:
Na páxina 48515, no artigo 30, onde di: «O desfrute da licenza terá que comezar no momento inmediato á causa que a motiva, de non ser solicitada en tal sentido non procederá a devandita licenza, con excepción do sinalado no permiso de matrimonio de persoa traballadora», debe dicir: «O desfrute das licenzas terá que comezar no momento inmediato á causa que as motiva, de non ser solicitadas en tal sentido non procederán as devanditas licenzas, con excepción do sinalado no permiso de matrimonio de persoa traballadora».
Na páxina 48526, no artigo 47.3, onde di: «O importe final dos complementos de xornada mensuais de 2024, unha vez reducido no importe lineal de 44 euros mensuais (528 euros/12 meses), será o seguinte:», debe dicir: «O importe final dos complementos de xornada mensuais de 2024, unha vez reducidos no importe lineal de 44 euros mensuais (528 euros/12 meses), será o seguinte:»
Na páxina 48526, no artigo 47.3, onde di: «O importe dos complementos de xornada mensuais (valor xaneiro 2025), unha vez reducido no importe lineal de 44 euros mensuais (528 euros/12 meses), será o seguinte:», debe dicir: «O importe dos complementos de xornada mensuais (valor xaneiro 2025), unha vez reducidos no importe lineal de 44 euros mensuais (528 euros/12 meses), será o seguinte:»
Na páxina 48569 substitúese a táboa publicada pola seguinte:
Na páxina 48584 substitúese a táboa publicada pola seguinte:
Na páxina 48578 susbstitúese a táboa publicada pola seguinte:
RESOLUCIÓN do 22 de outubro de 2025, da Dirección Xeral de Traballo Autónomo e Economía Social, pola que se lles dá publicidade ás subvencións concedidas ao abeiro da Orde do 29 de decembro de 2023 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social, e se procede á súa convocatoria para a anualidade 2024 (código de procedemento TR802L).
Consellería de Emprego, Comercio e Emigración — III. Outras disposicións — 31/10/2025

En cumprimento do disposto no artigo 15.1 da Orde do 29 de decembro de 2023 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social, e se procede á súa convocatoria para a anualidade 2024 (código de procedemento TR802L) (DOG núm. 17, do 24 de xaneiro de 2024) resolvo que se proceda á publicación das subvencións concedidas que se indican no anexo, cun importe total de 2.654.183,99 euros, con cargo ás aplicacións 44.04.324C.470.9, 44.04.324C.481.9, 44.04.324C.770.9 e 44.04.324C.781.9 dos orzamentos xerais da Comunidade Autónoma de Galicia para o exercicio 2024.
Santiago de Compostela, 22 de outubro de 2025
RESOLUCIÓN do 14 de outubro de 2025 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao segundo trimestre de 2025.
Consellería de Facenda e Administración Pública — III. Outras disposicións — 31/10/2025

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao segundo trimestre de 2025, que figuran como anexo a esta resolución.
Santiago de Compostela, 14 de outubro de 2025
RESOLUCIÓN do 22 de outubro de 2025, da Dirección Xeral de Traballo Autónomo e Economía Social, pola que se lles dá publicidade ás subvencións concedidas ao abeiro da Orde do 29 de decembro de 2023 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía Social) e se convocan para o ano 2024 (códigos de procedemento TR802G e TR802J) (Diario Oficial de Galicia número 23, do 1 de febreiro de 2024).
Consellería de Emprego, Comercio e Emigración — III. Outras disposicións — 31/10/2025

En cumprimento do disposto no artigo 12.1 da Orde do 29 de decembro de 2023 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol- Economía social) e se convocan para o ano 2024 (códigos de procedemento TR802G e TR802J) (DOG núm. 23, do 1 de febreiro de 2024) resolvo que se proceda á publicación das subvencións concedidas, que se indican no anexo, cun importe total de 5.579.392,00 euros, con cargo ás aplicacións 44.04.324C.470.0 e 44.04.324C.470.1 dos orzamentos xerais da Comunidade Autónoma de Galicia para o exercicio 2024.
Santiago de Compostela, 22 de outubro de 2025
ORDE do 29 de outubro de 2025 pola que se amplía o prazo de xustificación da subvención establecido na Orde do 30 de xuño de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á modernización tecnolóxica e dixital nas estacións de servizo de ámbito rural da Comunidade Autónoma de Galicia, así como ao desenvolvemento de actuacións dirixidas a mellorar a súa seguridade, e se procede á súa convocatoria para o ano 2025 (código de procedemento IN519F).
Consellería de Economía e Industria — III. Outras disposicións — 30/10/2025

O día 10 de xullo de 2025 publicouse no
Diario Oficial de Galicia
a Orde do 30 de xuño de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á modernización tecnolóxica e dixital nas estacións de servizo de ámbito rural da Comunidade Autónoma de Galicia, así como ao desenvolvemento de actuacións dirixidas a mellorar a súa seguridade, e se procede á súa convocatoria para o ano 2025 (código de procedemento IN519F).
No artigo 20.1 das bases reguladoras, a Orde do 30 de xuño de 2025 establece que para cobrar a subvención as persoas beneficiarias terán ata o 31 de outubro de 2025 para presentar a documentación xustificativa da subvención.
Tendo en conta a data da resolución de concesión destas axudas, o que implica un posible risco de incumprimento do prazo establecido na Orde, e coa vontade de facilitar o proceso de xustificación por parte dos beneficiarios, sen que con iso se cause prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único.
Ampliación do prazo de xustificación
Modifícase o artigo 20.1 das bases reguladoras para a concesión, en réxime de concorrencia competitiva, das axudas encamiñadas á modernización tecnolóxica e dixital nas estacións de servizo de ámbito rural da Comunidade Autónoma de Galicia, así como ao desenvolvemento de actuacións dirixidas a mellorar a súa seguridade, aprobadas pola Orde do 30 de xuño de 2025, no referente ao prazo de xustificación da subvención, que se amplía ata o día 14 de novembro de 2025 (inclusive).
Disposición derradeira única.
Entrada en vigor
A presente orde entrará en vigor o mesmo día da súa publicación no
Diario Oficial de Galicia
.
Santiago de Compostela, 29 de outubro de 2025
RESOLUCIÓN do 7 de abril de 2025 pola que se amplía o prazo de presentación de solicitudes establecido na Resolución do 25 de outubro de 2024 pola que se establecen as bases reguladoras e se anuncia a convocatoria do procedemento de concesión de subvencións para a planificación enerxética de entidades locais e comunidades enerxéticas, anualidade 2025 (código de procedemento IN418E).
Axencia Instituto Enerxético de Galicia — III. Outras disposicións — 14/04/2025

No
Diario Oficial de Galicia
núm. 7, do 13 de xaneiro de 2025, publicouse a Resolución do 25 de outubro de 2024 pola que se establecen as bases reguladoras e se anuncia a convocatoria do procedemento de concesión de subvencións para a planificación enerxética de entidades locais e comunidades enerxéticas, anualidade 2025 (código de procedemento IN418E).
O procedemento de concesión destas subvencións tramitouse en réxime de concorrencia non competitiva, segundo a excepción prevista no artigo 19.2 da Lei 9/2007, do 13 de xuño, de subvencións de Galicia.
Segundo o disposto no artigo 9.2 das bases reguladoras, o prazo de presentación de solicitudes remata o 15 de abril de 2025; dado que existe dispoñibilidade orzamentaria, considérase conveniente prorrogar o prazo de presentación de solicitudes para facilitar o acceso a axuda a un maior número de persoas interesadas.
O artigo 32.1 da Lei 39/2015, do 1 de outubro, do procedemento administrativo común das administracións públicas (LPACAP), establece a posibilidade de que a Administración, salvo precepto en contrario, poida conceder de oficio ou por petición das persoas interesadas, unha ampliación dos prazos establecidos, que non exceda a metade destes, se as circunstancias o aconsellan e con iso non se prexudican dereitos de terceiros.
Consecuentemente con todo o anterior, sobre a base dos feitos sinalados e de conformidade coas facultades que teño conferidas,
Primeiro. Modificar a Resolución do 25 de outubro de 2024 pola que se establecen as bases reguladoras e se anuncia a convocatoria do procedemento de concesión de subvencións para a planificación enerxética de entidades locais e comunidades enerxéticas, anualidade 2025 (código de procedemento IN418E), no seguinte sentido:
O artigo 9.2 da resolución queda redactado do seguinte xeito:
«2. O prazo de presentación das solicitudes comezará o sétimo (7º) día natural seguinte ao da publicación desta resolución no DOG, ás 9.00 horas, e rematará o 15 de maio de 2025, ás 23.59 horas. Se o final do prazo coincide en día inhábil, prorrogarase ata o seguinte día hábil».
Segundo. Esta modificación entrará en vigor o día da súa publicación no
Diario Oficial de Galicia
.
Santiago de Compostela, 7 de abril de 2025
RESOLUCIÓN do 3 de abril de 2025 pola que se dá publicidade ás axudas concedidas ao abeiro da Resolución do 7 de febreiro de 2025 pola que se establecen as bases reguladoras para a concesión, en réxime de concorrencia non competitiva, das subvencións a concellos de ata 10.000 habitantes para actuacións de mellora das infraestruturas turísticas e se anuncia a súa convocatoria para o ano 2025.
Axencia de Turismo de Galicia — III. Outras disposicións — 14/04/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 24 das bases reguladoras da convocatoria,
Facer público no
Diario Oficial de Galicia
e na páxina web da Axencia de Turismo de Galicia (https://turismo.xunta.es) o resultado do proceso de concesión das subvencións previstas que se financiarán cun crédito total de 2.000.000 €, con cargo á aplicación orzamentaria 04.A2.761A.760.0, código de proxecto 2015 00005, que figuran no anexo desta resolución, concedidas ao abeiro da Resolución do 7 de febreiro de 2025 pola que se establecen as bases reguladoras para a concesión, en réxime de concorrencia non competitiva, das subvencións a concellos de ata 10.000 habitantes para actuacións de mellora das infraestruturas turísticas e se anuncia a súa convocatoria para o ano 2025.
Santiago de Compostela, 3 de abril de 2025
RESOLUCIÓN do 1 de abril de 2025 pola que se dá publicidade ás axudas concedidas ao abeiro da Orde do 16 de decembro de 2024 pola que se establecen as bases reguladoras das axudas a entidades locais de Galicia titulares de bibliotecas e/ou axencias de lectura públicas, integradas na Rede de bibliotecas públicas de Galicia, para a adquisición de novidades editoriais en galego e para a mellora das coleccións bibliográficas e se procede á súa convocatoria para o ano 2025 (código de procedemento CT235A).
Consellería de Cultura, Lingua e Xuventude — III. Outras disposicións — 14/04/2025

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención. Así mesmo, segundo o artigo 16 da orde de convocatoria esta resolución publicarase no
Diario Oficial de Galicia
e na páxina web (https://www.cultura.gal). Esta publicación substituirá a notificación persoal e producirá os mesmos efectos.
Ordenar a publicación no
Diario Oficial de Galicia
das subvencións concedidas ao abeiro da Orde do 16 de decembro de 2024, aos concellos que se relacionan no anexo I e que corresponden ao programa A, subvencións para a dotación de novidades editoriais en galego en formato físico, por un importe total de 199.999,24 € con cargo á partida orzamentaria 13.03.432A.760.2, e no anexo II aos concellos beneficiarios do programa B, subvencións para a mellora das coleccións bibliográficas, por un importe total de 349.999,02 € con cargo á partida orzamentaria 13.03.432A.760.1, dos orzamentos xerais da Comunidade Autónoma de Galicia para o ano 2025, indicando os importes individuais para cada beneficiario.
As entidades excluídas son as que se relacionan no anexo III desta resolución.
Contra esta resolución, que pon fin á vía administrativa, os interesados poderán interpoñer o recurso potestativo de reposición ante o mesmo órgano que a ditou no prazo dun mes, contado a partir do día seguinte ao da súa publicación no
Diario Oficial de Galicia
, de conformidade co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben impugnarse directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza o rexeitamento presunto do recurso de reposición.
Santiago de Compostela, 1 de abril de 2025
RESOLUCIÓN do 1 de abril de 2025 pola que se ordena a publicación do Acordo do Consello da Xunta de Galicia, do 31 de marzo de 2025, polo que se aproba a modificación da relación de postos de traballo da Consellería de Política Social e Igualdade e do Consorcio Galego de Servizos de Igualdade e Benestar.
Consellería de Facenda e Administración Pública — III. Outras disposicións — 14/04/2025

A aprobación da modificación da relación de postos de traballo da Consellería de Política Social e Igualdade e do Consorcio Galego de Servizos de Igualdade e Benestar xustifícase polos cambios introducidos na súa estrutura orgánica polo Decreto 139/2024, do 20 de maio, polo que se establece a estrutura orgánica da Consellería de Política Social e Igualdade, pola necesidade de incardinar postos do Consorcio Galego de Servizos de Igualdade e Benestar en especialidades dos corpos de Administración especial da Administración xeral da Comunidade Autónoma de Galicia da Lei 2/2015, do 29 de abril, do emprego público de Galicia, así como polas razóns indicadas no punto primeiro do acordo.
Esta modificación é unha modificación parcial que contén cambios de diversa natureza pero, por razóns de eficacia e operatividade, estímase máis axeitada unha publicación completa, e non parcial, de tal xeito que nesta publicación figuran postos cuxas clasificacións e características foron aprobadas polo Consello da Xunta en modificacións anteriores.
En consecuencia, consultadas as organizacións sindicais presentes na Mesa de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do 31 de marzo de 2025, adoptou o seguinte
Primeiro. Aprobar a modificación da relación de postos de traballo da Consellería de Política Social e Igualdade e do Consorcio Galego de Servizos de Igualdade e Benestar nos termos que se sinalan nos anexos deste acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 31 de marzo de 2025, relativo á aprobación da modificación da relación de postos de traballo da Consellería de Política Social e Igualdade e do Consorcio Galego de Servizos de Igualdade e Benestar, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 1 de abril de 2025
ORDE do 4 de abril de 2025 pola que se suprime a Oficina do Rexistro da Axencia Galega de Innovación.
Consellería de Presidencia, Xustiza e Deportes — III. Outras disposicións — 14/04/2025

A Lei 4/2019, do 17 de xullo, de administración dixital de Galicia, establece no seu artigo 33.3 que as oficinas da Rede de oficinas de atención á cidadanía e de rexistro se crearán, se modificarán e se suprimirán mediante orde da persoa titular da consellería competente en materia de administracións públicas. De conformidade co artigo 8.2 do Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, tramitaranse despois da proposta da consellería ou entidade correspondente, logo de informe da Oficina de Rexistro Xeral.
O Decreto 136/2024, do 20 de maio, polo que se establece a estrutura orgánica da Consellería de Presidencia, Xustiza e Deportes, regula no seu artigo 12 as funcións da Subdirección Xeral de Coordinación do Rexistro e Atención á Cidadanía, dependente da Secretaría Xeral Técnica, entre as cales consta a de dirección, coordinación e control das oficinas de rexistro e atención á cidadanía.
No anexo I do Decreto 191/2011, do 22 de setembro, figura, entre outras, a oficina de Rexistro da Dirección Xeral de Investigación e Desenvolvemento e Innovación, que mediante a Orde do 30 de abril de 2012 pasou a denominarse Rexistro da Axencia Galega de Innovación.
O día 3 de febreiro de 2025, a directora da Axencia Galega de Innovación solicitou a supresión da dita oficina de rexistro. A supresión foi informada positivamente pola Oficina do Rexistro Xeral.
Tendo en conta a necesidade de optimización dos recursos públicos e o principio de eficacia que rexen a actuación da Xunta de Galicia, considerase conveniente a supresión da oficina de Rexistro da Axencia Galega de Innovación, sita na rúa Airas Nunes, s/n, de Santiago de Compostela.
Polo exposto, e no uso das facultades que me confiren os artigos 34.6 e 38 da Lei 1/1983, do 22 de febreiro, reguladora da Xunta e da súa Presidencia,
Artigo único. Suprímese a Oficina de Rexistro da Axencia Galega de Innovación, sita na rúa Airas Nunes, s/n, de Santiago de Compostela.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde entrará en vigor o mesmo día da súa publicación no
Diario Oficial de Galicia
.
Nesa mesma data actualizarase para a cidadanía a relación de oficinas de rexistro, existente na páxina web institucional.
Santiago de Compostela, 4 de abril de 2025